OpenLLM-France/wikimedia huggingface dataset:
# Antzinako Eliza Katolikoa

Antzinako Eliza Katolikoa eliza katolikotik aldendutako zenbait taldek sortu zuten, Aita Santuaren aginpidea onartzen ez zutenak. Eliza hauek ez dira guztiz Egoitza Santuarekin komunioan, baizik eta anglikanismoarekin 1870ean Nurembergen sortu zen Ignaz von Döllingerren zuzendaritzapean. Bertan Vatikanoko I. kontzilioa onartzen ez zuten alemaniar, austriar eta suitzarrek bildu ziren. Zisma Nagusiaren aurreko kontzilioak onartu zituzten baina harrezkeroko Eliza Katolikoaren zenbait doktrina gaitzetsi zuten.

## Erreferentziak

* ↑ Europe.anglican.org. (2009-04-08). Churches in Communion with the Church of England. .

## Kanpo estekak

* Datuak: Q5169816
* Multimedia: Old Catholic Church / Q5169816
# Antzinako Egiptoko erlijioa

Antzinako Egiptoko erlijioa politeista zen, hau da, jainko batengan baino gehiagorengan sinesten zuten. Hasieran, animalia itxurako jainkoei gurtzen zituzten, jainko zoomorfoa esaten zaiona. Animaliarik erabilgarrienak eta sakratuenak jainkotu zituzten, esate baterako krokodiloa, Niloren ur-goraldia iragartzen zuena; ibisa, sugeak jaten zituen hegaztia...
Oraindik zutik dira egiptoar jainkoei eskainitako tenpluak. Handiena Karnakeko Amonen Tenplua da, Luxor hirian dagoena.

## Jainkoak

Bost mila urteko Egipto faraonikoaren historian, erlijioa oso gutxi eraldatu zen. Hala ere, garaien arabera, jainko batzuk beste batzuk baino garrantzitsuago bihurtzen ziren, beste batzuk bigarren mailan utziz. Gainera, gurtza mota bakoitza eskualde jakin batekoa izanik, jainkoaren garrantzia eskualde batetik bestera ere aldatzen zen.
Jainkoek itxura ugari izan zezaketen, ikusezinak izan izaki (Amon) edo hipostasi ukigarrietan adieraziak izan (Apis zezena kasu). Batzuetan, jainkoek bat egiten zuten, askotarikoak eta bakarrak baitziren.
Inperio Berriko jainko garrantzitsuenak Ptah, Amon eta Ra ziren.
* Amon
* Ra
* Isis
* Osiris
* Horus
* Maat
* Ptah
* Thot

## Liturgia buruak

Egiptoarren pentsaeran, jainko-jainkosek Lurra egituratu zuten eta ordena harmoniatsua ezarri (Maat), biziaren mirakulua egunez egun burutu zedin ahalbidetuz. Faraoia da, jainkoen oinordekoa, harmonia hori mantentzeko eginkizuna duen bakarra, eta harmonia eten nahi duen Gaizkiaren aurka borroka egiteko eginkizuna duena. Honela, faraoia da jainko-jainkoseen eta hilkorren arteko bitartekari bakarra. Jainkotiar harmonia mantentzeko gurtza ugari egin behar dira egunero Egipto osoan barrena, baina Faraoiak ezin du berak bakarrik eginkizuna bete. Hori da apaizen eginkizun nagusia, Faraoia ordeztea eguneroko gurtzetan.

## Tenpluak

Egiptoarrentzat tenplua ez zen otoitzlekua bakarrik, baizik eta jainko baten lurreko bizilekua. Jainkoek bertan bizitzea erabaki zuten, jainkotiar estatu baten itxurapean. Apaizek estatua hauen ongizatea zaintzen zuten, eskaintzak eta gurtza errituak eginez.
Tenpluak iniziazio-funtzioa ere bazuten, eta apaiz gazteek bertan ikasten zituzten teologia eta Antzinakoen jakinduria. Astronomia ikasketen lekua ere baziren, eta sarri eskribauek testu zaharrak ikasi eta berridazten zituzten lekua.

## Bibliografia

* Philosophies d'ailleurs. Volume 2 : Les pensées hébraïques, arabes, persanes et égyptiennes, Roger-Pol Droit-en zuzendaritzapean, Hermann argitalpenak, 2009

## Ikus, gainera

* Antzinako Egipto
* Egiptoko mitologia

## Kanpo estekak

* Datuak: Q447131
* Multimedia: Religion in ancient Egypt / Q447131
# Andrews (Texas)

Andrews Texasko hiri bat da. Andrews konderrian kokatua dago. 2010ean 11.088 biztanle zituen, 12,69 kilometro koadrotan banatuta.

## Ikus, gainera

* Andrews konderria

## Kanpo estekak

* Datuak: Q509541
* Multimedia: Andrews, Texas / Q509541
# Andrews konderria (Texas)

Andrews konderria (ingelesez: Andrews County) Texasko konderri bat da, Ameriketako Estatu Batuetan. Hiriburua Andrews da. 2010eko zentsuaren arabera 14.786 biztanle zituen, Andrews kilometro koadroko azaleran.

## Geografia

Andrews konderriak 3.887,79 kilometro koadro ditu. Horietatik 0,96 ura dira. Beste 3.886,83 lurra dira. Biztanleria dentsitatea 3,8 da.

## Demografia

2010eko zentsoan bizi ziren 14.786 pertsonetatik 14.278 txuriak edo hispanoak dira. Horietatik hispano edo latino kategorian 7.195 dira. 199 beltzak edo afroamerikarrak. 95 amerikar natiboak ziren eta 1 Hawaii edo Pazifikoko irletako natiboak. 85 asiarrak ziren. Bestelako arraza bat kategorian 17 biztanle daude. Bukatzeko euren burua arraza bat baino gehiagotan 111 pertsonek kokatzen zuten.

### Biztanleria piramidea
## Kanpo estekak

* Datuak: Q108534
* Multimedia: Andrews County, Texas / Q108534
# Andria

Andria Italiako udalerri bat da. Barletta-Andria-Traniko probintzian kokatuta dago, Apulia eskualdean. 97.146 biztanle ditu, 402,89 kilometro koadroko azaleran banatuta.
UNESCOk Gizateriaren Ondare izendaturiko Castel del Monte zitadela udalerrian dago.

## Mugakideak

Andriak honako udalerri hauekin egiten du muga:
Barletta Canosa di Puglia Corato Minervino Murge Spinazzola Trani Ruvo di Puglia

## Herri eta hiri senidetuak

* Alberobello, Italia
* Monte Sant'Angelo, Italia (2013)

## Kanpo estekak

* Datuak: Q13486
* Multimedia: Andria / Q13486
# Andrian Nikolaev

Andrian Grigorevitx Nikolaev (errusieraz: Андриян Григорьевич Николаев; Shorshely, 1929ko irailaren 5a - Txeboksary, 2004ko uztailaren 3a) sobietar kosmonauta ohia izan zen, Txuvax herrikoa. 1962an Vostok 3 espazio ontzia gidatu zuen, eta 64 orbita osatu zituen Lurraren inguruan. 1970ean Soyuz 9 ontzian bidaiatu zuen eta 17 egunez egon zen bere kideekin orbitan. Sekulako marka izan zen garai haietarako. Espazioan ibili den lehen emakumea izateagatik ospetsua den Valentina Terexkova kosmonauta sobietarrarekin ezkondu zen 1963an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/4/15 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q312474
* Multimedia: Andriyan Nikolayev / Q312474
# Andrey Amador

Andrey Amador (San Jose, 1986ko abuztuaren 29a), Kosta Rikako txirrindularia da. Bere herrialdeko lehen txirrindularia da Itzuli Handietako lider maillota jazten eta, baita, etapa irabazten ere. Hau guztia, Italiako Giroan lortu du, eta baita, lehenengo hamarretan sailkatzea, bi aldiz. Gainera Joko Olinpikoetan parte hartu zuen.
Profesionala izan baino lehen, Bidasoko Itzulia, Gorlako Igoera, Euskaldun Txapelketa eta Nafarroako Itzuliko etapa bat irabazi zuen, Euskal Herrian.

## Taldeak

* Viña Magna (2006).
* Movistar (2009-2019).
* INEOS (2020-2021).

## Palmaresa

2007
* Pascuas Zirkuitua
* 2. Bidasoko Itzulian
* Nafarroako Itzuliko etapa 1
2008
* Bidasoko Itzulia
* Laukizko Udala Saria
* Baiona-Iruñea
* 5. Etorkizuneko Tourrean eta etapa 1
* 8. Nafarroako Itzulian
2011
* 4. Laudioko Sari Nagusian
2012
* Italiako Giroko etapa bat.
2013
* 8. Tirreno-Adriatikoan
* 10. Gante-Wevelgemen
2014
* 6. Poloniako Itzulian
2015
* 4. Italiako Giroan.
2016
* 8. Italiako Giroan.
2018
* Udaberriko Klasikoa.
* 9. Andaluziako Itzulian
2019
* 2. Matteotti Sarian.

## Sailkapen orokorra Itzuli Handietan

| Carrera | Carrera | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 |
| | Italiako Giroa | — | 41. | — | 29. | — | 110. | 4. | 8. | 18. | — | 39. | — |
| | Frantziako Tourra | — | — | 166. | — | 54. | — | — | — | 87. | 50. | 55. | 77. |
| | Espainiako Vuelta | — | — | — | — | — | 30. | 40. | — | — | 93. | — | 52. |
| Munduko Txapelketa | Munduko Txapelketa | UT | — | — | 121. | UT | 85. | 25. | — | UT | — | 39. | — |
—: Ez zuen parte hartua
UT: Utzi, ez zuen amaitu

## Kanpo estekak

* Datuak: Q509663
* Multimedia: Andrey Amador / Q509663
# Andri Danylko

Andri Mykhailovytx Danylko (ukraineraz: Андрій Михайлович Данилко), (Poltavan, gaur egun, Ukraina eta orduko hartan SESB, 1973ko urriaren 2a) aktore, komediante eta abeslari ukrainarra da, Verka Serdutxka pertsonaiagatik ezagunagoa (Вєркa Сердючкa ukraineraz).
Ukrainaren ordezkari izan zen Eurovision lehiaketan 2007an, eta 2. lekuan geratu zen. Urte horretan bertan, Barbara Dex saria irabazi zuen “Eurovisionen okerren jantzitako lehiakideari”.
* Datuak: Q275875
* Multimedia: Andriy Danylko / Q275875
# Andrey Gustavo dos Santos

Andrey Gustavo dos Santos (1974ko irailaren 23a - ) Brasilgo futbolari ohia da.
Hainbat futbol taldetan jokatu du, esaterako Sanfrecce Hiroshima.

## Kanpo loturak

* (Japonieraz) J.League Data Site
* Datuak: Q3311509
# Andreyivanovita

Andreyivanovita elementu natiboak motako minerala da.

## Ezaugarriak

Andreyivanovita mineralaren formula kimikoa hau da: ${\ce {FeCrP}}$. Sistema ortoerronbikoaren arabera sortzen ditu kristalak.

## Erreferentziak

* 1 2 (Ingelesez) «Andreyivanovite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q6596894
# Ansio

Ansio Barakaldoko leku garrantzitsua da. Bertan daude Bilbao Exhibition Centreko eraikinak. Ansion egon dira Bizkaiko Labe Garaiak eta horregatik Barakaldoko hiriaren alderik inportanteena izan da urte askotan.

## Egitasmoak

Orain alde honetan etxebizitza eta parkeak eraikitzen ari dira. Euskadi etorbidearen inguruan sei etxebizitza bloke berri eraikiko dira, Ansio Berri izeneko egitasmoa eta babes-ofizialeko etxebizitzak dituzten lau eraikin

## Kale garrantzitsuak

* Euskadi etorbidea

## Ikus, gainera

* Bilbao Exhibition Centre

## Kanpo estekak

* Datuak: Q12253614
# Ansley (Nebraska)

Ansley Nebraskako herri bat da. Custer konderrian kokatua dago. 2010ean 441 biztanle zituen, 1,54 kilometro koadrotan banatuta.

## Ikus, gainera

* Custer konderria

## Kanpo estekak

* Datuak: Q957708
* Multimedia: Ansley, Nebraska / Q957708
# Ansonia (Connecticut)

Ansonia Connecticuteko hiri bat da. New Haven konderrian kokatua dago. 2010ean 19.249 biztanle zituen, 15,62 kilometro koadrotan banatuta.

## Ikus, gainera

* New Haven konderria

## Kanpo estekak

* Datuak: Q570044
* Multimedia: Ansonia, Connecticut / Q570044
# Ansiktet

Ansiktet (euskaraz literalki Aurpegia, baina nazioartean Aztia izenburuaz zinemaratua) 1958an Ingmar Bergman suediar zinema zuzendari eta gidoigileak zuzendu eta idatzitzako film dramatiko bat da. Ingrid Thulin, Max von Sydow, Naima Wifstrand, Gunnar Björnstrand, Bengt Ekerot, Bibi Andersson eta Erland Josephson aktoreek antzeztutako drama film bat da.

## Argumentua

Oharra: Atal honek istorio osoa edo amaiera argitzen du.
1846, Suedia. "Vogler doktorearen" antzerki konpainiako kideak zalgurdi estalian Estokolmora magia ikuskizun bat taularatzera doaz: Vogler hipnotizatzailea (Max von Sydow), Manda emaztea, Aman ezizenez eta gizonez mozorrotua (Ingrid Thulin), amona (Naima Wifstrand) eta Tubal laguntzailea (Åke Fridell). Gida-eserlekuan eserita Simson doa (Lars Ekborg).
Halere, sinesgaitzek konpainiako kideak jendaurrean gezurtien antzera eta lotsagarri utzi nahi dituzte, Vogler aztiaren ezkutuko trikimailuak kontutan hartu gabe.

## Aktoreak

* Max von Sydow – Albert Emanuel Vogler
* Ingrid Thulin – Manda Vogler (ezizenez Aman jauna)
* Gunnar Björnstrand – Vergerus doktorea, Osasun ministroa
* Naima Wifstrand – Granny Vogler
* Bengt Ekerot – Johan Spegel
* Bibi Andersson – Sara
* Birgitta Pettersson - Sanna
* Gertrud Fridh – Ottilia Egerman
* Lars Ekborg – Simson, autobus gidaria
* Toivo Pawlo – Starbeck polizia burua
* Erland Josephson – Egerman kontsula
* Åke Fridell – Tubal
* Sif Ruud – Sofia Garp
* Oscar Ljung – Antonsson, ukuiluzain zakarra
* Ulla Sjöblom – Henrietta Starbeck
* Axel Düberg – Rustan, morroi gaztea

## Kanpo estekak

* Ansiktet filmaren eszenak ikusgai. Youtube.com (Suedieraz)
* Ansiktet filmaren IMDBko fitxa irakurgai (Ingelesez)
* Datuak: Q1078890
# Anson (Maine)

Anson Ameriketako Estatu Batuetako erroldak esleitutako leku bat da. Somerset konderrian dago, Maine estatuan. 680 biztanle ditu, 3,518768 kilometro koadroko azaleran banatuta.

## Ikus, gainera

* Somerset konderria (Maine)

## Kanpo estekak

* Datuak: Q3888843
# Anson (Texas)

Anson Texasko hiri bat da. Jones konderrian kokatua dago. 2010ean 2.430 biztanle zituen, 7,15 kilometro koadrotan banatuta.

## Ikus, gainera

* Jones konderria

## Kanpo estekak

* Datuak: Q569952
* Multimedia: Anson, Texas / Q569952
# Anson konderria (Ipar Carolina)

Anson konderria (ingelesez: Anson County) Ipar Carolinako konderri bat da, Ameriketako Estatu Batuetan. Hiriburua Wadesboro da. 2010eko zentsuaren arabera 26.948 biztanle zituen, Anson kilometro koadroko azaleran.

## Geografia

Anson konderriak 1.391,07 kilometro koadro ditu. Horietatik 14,61 ura dira. Beste 1.376,45 lurra dira. Biztanleria dentsitatea 19,37 da.

## Demografia

2010eko zentsoan bizi ziren 26.948 pertsonetatik 13.156 txuriak edo hispanoak dira. Horietatik hispano edo latino kategorian 812 dira. 13.038 beltzak edo afroamerikarrak. 148 amerikar natiboak ziren eta 4 Hawaii edo Pazifikoko irletako natiboak. 281 asiarrak ziren. Bestelako arraza bat kategorian 27 biztanle daude. Bukatzeko euren burua arraza bat baino gehiagotan 294 pertsonek kokatzen zuten.

### Biztanleria piramidea
## Kanpo estekak

* Datuak: Q497830
* Multimedia: Anson County, North Carolina / Q497830
# Ansioko geltokia

Ansio Bilboko metroaren 2. lineari dagokion lurpeko geltokia da, Barakaldoko Arteagabeitia-Zuazo barrutian kokatuta dagoena. 2002ko apirilaren 13an inauguratu zen, eta Bizkaiko Garraio Partzuergoaren 2. tarifa-gunean dago.
Bilbao Exhibition Centreren (BEC) ondoan kokatuta, azoka, kontzertu, ekitaldi eta partidak daudenean jendez betetzen da, bestela ez da oso erabilia. Geltokian Bizkaiko garraio publikoaren bezeroei arreta egiteko bulegoa dago.

## Kokapena

Geltokia Barakaldoko Ansio zabalgunean dago, lehen Bizkaiko Labe Garaiak enpresaren fabrika bat kokatzen zen toki berean. Gaur egun Bilbao Exhibition Centre azoka, plaza bat, eta erabiltzen ez den autobus eta taxi geltokia dago.

## Sarbideak

Geltokiak sarbide bakarra du, kaleko kotan, eta trenbideen gaineko bestibulura jotzen duena. Bestibulutik trenbideetara heltzeko eskailera mekaniko zein igogailuak daude.
* Ansio kalea (BEC irteera)
* BEC

## Arkitektura

Antón Pagola eta Luis Uzcanga arkitektoek egindako geltokiak Sarrikoko geltokiaren antzeko itxura du. Lurrazpiko geltokia bada ere, sabaian duen kristalezko markesina bati esker, barnealdetik kanpoaldea ikus daiteke, eta argi naturala geltokiko nasetara heltzen da. Geltokiaren barruan galeria komertziala egiteko proposamena egin zen, eta nahiz eta lokalak eraiki ziren, proposamenak ez du inoiz aurrera egin. Aldiz, Peñotako eta Indautxuko geltokietan komertzio guneak gauzatu dira, eta Ansioko gune komertzialaren ordez Ansio gunea deritzon erabilera anitzeko espazioa sortu du Metro Bilbaok. Lokalak 580 metro koadroko azalera dauka eta aurkezpenak, ekitaldiak eta abar egiteko prestatuta dago.
Kanpoaldetik, estaldura hegan ari den kalatxori baten hegoetan oinarriturik dago. Geltokiak enparantza bat sortzen du, non autobus eta taxi geralekuak dauden.

## Disuasio-aparkalekua

BEC sozietateak Bizkaiko Garraio Partzuergoarekin hitzarmena du Bilboko metroko erabiltzaileek Bilbao Exhibition Centreko aparkalekua disuasio-aparkaleku modura erabili ahal izateko. Hala, autoa utzi eta garraio publikoa erabiliz, hobaridun tarifa eskaitzen zaio bezeroari, hurrengo baldintzapenen barruan: bezeroak Creditrans sistemako garraio publikoren bat erabili behar du, autoa Bilboko metroko zerbitzu ordutegiaren barruan besterik ez da aparkatuta egongo, eta autoak ezin izango du 24 ordu baino gehiago aparkatuta egon.

### Tarifak

Aurrean azaldutako baldintzak betetzen dituenarentzako, egun osorako aparkaldiak 0,70€ko kostua edukiko du.

## Lotuneak

Geltokiaren kanpoaldean Kbus eta Bizkaibus zerbitzuak hornitzen dituzten bi autobus geraleku daude. Hurrengo lineak geralekuetatik pasatzen dira:

## Argazki galeria

* Ansioko geltokia eta BEC azoka
* Geltokiko sarrera
* Bestibulua
* Balioztatze-makinak
* Nasa

## Erreferentziak

* ↑ Bizkaiko Garraio Partzuergoa. «2016ko Bizkaiko Garraio Publikoari buruzko txostena» (Noiz kontsultatua: 2017-08-04).

## Ikus, gainera

* Bilbao Exhibition Centre
* Barakaldo
* 2. linea (Bilboko metroa)
* Bilboko metroa
* Kbus
* Bizkaibus

## Kanpo estekak

* Bilboko metroaren webgunea
* Kbusen webgunea
* Bizkaibusen webgunea
* BECen webgunea
* Datuak: Q3043765
* Multimedia: Estación de Ansio / Q3043765
# Arnside

Arnside, Ingalaterrako ipar-mendebaldeko dagoen udalerri bat da, Cumbria konderrian.
2011n 2.334 biztanle zituen.
* Datuak: Q697494
* Multimedia: Arnside / Q697494
# Arnstein (Bavaria)

Arnstein Alemaniako hiri-udalerri bat da, Bavaria estatuan. Azken zentsuaren arabera 8.257 biztanle zituen, 112,12 kilometro koadroko azaleran.

## Kanpo estekak

* Datuak: Q504553
* Multimedia: Arnstein (Lower Franconia) / Q504553
# Arnuanda III.a

Arnuanda III.a errege hitita bat izan zen. Bere erregealdia, oso laburra izan zen, bi urte baino ez, K.a. 1209tik K.a. 1207 arte.
Tudhalia IV.aren semea, hau hil ondoren tronuratu zen (batzuentzat, bere aitaren lehengusua zen Kurunta, estatu kolpe bat jotzen saiatu zen arren). Bere erregealdi laburrean, Arzawa eta Ahhiyawan, bereizketak gertatu ziren. Laster hil zen, eta, berehala, bere oinordekoa, bere anaia Shubiluliuma II.a izan zen.

## Familia

Zuhaitz genealogikoa :
Hattusili III.a
Tudhalia IV.a
Puduhepa
Arnuanda III.a
Pentibszarri
Puduhepa :

## Kanpo estekak

* Datuak: Q278756
# Arnstein Arneberg

Arnstein Rynning Arneberg (Fredrikshald, egun Halden, 1882ko uztailaren 6-1961eko ekainaren 9) arkitekto norvegiarra, bere garaiko erangikorrenetariko bat izan zen.

## Eraikin ezagunenak

* Nazio Batuen Segurtasun Kontseiluaren barrualdea, New Yorken.
* Osloko Udaletxea.
* Osloko itsasontzi bikingoen museoa.
* Voldako eliza, Voldan, Norvegian.
* Akershus gotorlekua, Oslon, zaharberritua.
* Scandic Park Hotel, Sandefjord, Norvegian.
* Errege Mausoleoa, Oslon, Norvegian.

## Iruditegia

* Osloko Udaletxea.
* Nazio Batuen Segurtasun Kontseiluaren barrualdea.
* Scandic Park Hotel, Sandefjord-en.
* Osloko Erregeen Mausoleoa.

## Erreferentziak

* ↑ https://web.archive.org/web/20090620054154/http://www.artemisia.no/arc/arkitekter/norge/arneberg.arnstein.html

## Kanpo estekak

* Datuak: Q2699751
* Multimedia: Arnstein Arneberg / Q2699751
# Arnuanda I.a

Arnuanda I.a errege hitita bat izan zen. Bere aitaginarreba Tudhalia I.aren oinordekoa izan zen. K.a. 1400 eta K.a. 1385 bitartean gobernatu zuen, eta, zehaztu gabeko denbora tarte batean, aipaturiko Tudhalia I.arekin batera gobernatu zuen.
Bere aurreko erregea izan zen Tudhalia I.aren garaipen militarretan aktiboki lagundu zuela dirudien arren, bere erregealdi propioaren ezaugarria, hititar nagusitasunaren krisialdia izan zen, nagusiki gasgas eta Arzawako herrien inbasioen eta Mitanni eta Egiptoren arteko aliantzaren ondorioz, azken honek, Hititar inperioa ekialderantz hedatzea eragotzi baitzuen, eta bere basailu menderagaitzenak bizitu zituen.
Inbasio eta matxinada hauek, erresuma, kaosera iristeko zorian utzi zuten Arnuanda I.a hil zenean, bere seme eta oinordeko izan zen Tudhalia II.ari oso egoera zail bat utziz, Hattusili II.a izeneko dokumentatu gabeko errege bati buruzko eztabaida dagoen arren, historialari batzuentzat, Arnuanda I.aren oinordekoa izan zena.

## Familia

Zuhaitz genealogikoa :
Shubiluliuma I.a
Q1104155?
Tudhalia III.a
Tudhalia IV.a
Muwatallis I.a
Tudhalia I.a
Arnuanda I.a
Shubiluliuma I.a
Walanni
Tudhalia II.a
Tudhalia III.a :

## Kanpo estekak

* Datuak: Q350827
* Multimedia: Arnuwanda I / Q350827
# Arnuanda II.a

Arnuanda II.a, errege hitita bat izan zen, bere aita Shubiluliuma I.aren seme eta oinordekoa. Gutxi gora-behera, urte t'erdiz gobernatu zuen, K.a. 1322tik K.a. 1321 arte.
Shubiluliuma I.aren seme nagusi bezala, honen kanpaina militar batzuetan parte hartu zuen, bereziki, Mitanniren aurkako Bigarren Gerra Siriarrean eta Antzinako Egiptoren aurkako gerran. Hain zuzen ere azken gerra honetan, preso ugari harrapatu ziren, hititen erresumara, Shubiluliuma I.a lehenik, eta, handik denbora batera, Arnuanda II.a ere hil zituzten izurrite bat eraman zuten presoak.
Arnuanda II.aren oinordekoa, bere anaia txikia Mursili II.a izan zen.

## Familia

Zuhaitz genealogikoa :
Tudhalia II.a
Shubiluliuma I.a
Daduhepa
Arnuanda II.a
Burna-Buriash II.a
Malnigal :

## Kanpo estekak

* Datuak: Q342524
# Arnstadt

Arnstadt, Alemaniako Turingia estatuko hiri bat da, Ilm-Kreis barrutian. 2015eko erroldaren arabera 24.481 biztanle zituen.

## Hiritar ezagunak

* Joseph Caspar Vogler (1696-1763), organojolea eta musikagilea.
* Friedrich Ludwig Rudolf Stade (1844-1928), musikagilea.
* Marcel Kittel (1988-), txirrindularia.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala (Alemanez)
* Datuak: Q490665
* Multimedia: Arnstadt / Q490665
# Arnstein

Arnstein honakoa izan daiteke:
* Arnstein (Bavaria), herria.
* Arnstein (Saxonia-Anhalt), herria.
# Arnstein (Saxonia-Anhalt)

Arnstein Alemaniako hiri-udalerri bat da, Saxonia-Anhalt estatuan. Azken zentsuaren arabera 6.339 biztanle zituen, 121,71 kilometro koadroko azaleran.

## Kanpo estekak

* Datuak: Q697577
* Multimedia: Arnstein (Sachsen-Anhalt) / Q697577
# Arnstorf

Arnstorf Alemaniako udalerria da. Bavariako estatuan kokatuta dago, [[Rottal-Inn (barrutia)|Rottal-Inn]] barrutian. 2014an 6.729 biztanle zituen 80,44 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q582608
* Multimedia: Arnstorf / Q582608
# Arrodets

Eths Arrodèths (okzitanieraz Eths Arrodèths, frantsesez eta ofizialki: Arrodets) Okzitaniako udalerri bat da. Administratiboki Frantziako Pirinio Garaiak departamenduan dago, Okzitania eskualdean. 2013an 26 biztanle zituen.

## Demografia
### Biztanleria

2007an Arrodets udalerrian erroldatutako biztanleak 26 ziren.8 zeuden familia guztiak seme-alabarik gabeko bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 39 etxebizitza zeuden, 11 familiaren etxebizitza nagusia ziren, 27 bigarren erresidentzia ziren eta 1 hutsik zegoen. 38 etxeak ziren eta 1apartamentu bat zen. 11 etxebizitza nagusietatik 9 bere jabearen bizilekua ziren eta 2 doan lagata zeuden; 2 etxek bi gela zituzten, 3 etxek hiru zituzten, 2 etxek lau zituzten eta 4 etxek bost zituzten. 8 etxek euren parking plaza propioa zuten azpian. 5 etxetan ibilgailu bat zegoen eta 5 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Arrodets udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 0 | 65-69 | 0 |
| 0 | 60-64 | 0 |
| 4 | 55-59 | 4 |
| 0 | 50-54 | 0 |
| 0 | 45-49 | 0 |
| 0 | 40-44 | 0 |
| 4 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 4 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 17 ziren, horien artean 13 aktiboak ziren eta 4 inaktiboak ziren. 13 pertsona aktiboetatik 12 lanean zeuden (7 gizon eta 5 emakume) eta 1 langabezian (1 gizon). 4 pertsona inaktiboetatik 3 erretiraturik zeuden eta 1 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 janari enpresa zen eta 1 administrazio publikoko enpresa zen.
2000. urtean Arrodets udalerrian 5 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1047420
* Multimedia: Arrodets / Q1047420